SL
L 205/118
Uradni list Evropske unije
5.8.2022
(ii) potrdilo o sprostitvi zrakoplova v uporabo in podrobne evidence o vzdrževanju za zadnje izvedeno načrtovano vzdrževanje in morebitno naslednje nenačrtovano vzdrževanje vseh delov z omejeno življenjsko dobo in časovno nadzorovanih komponent, dokler načrtovanega vzdrževanja komponente ne nadomesti drugo načrtovano vzdrževanje, ki je enakovredno po obsegu dela in podrobnostih, vendar zajema obdobje, ki ni krajše od 36 mesecev; (iii) potrdilo o sprostitvi zrakoplova v uporabo in izjava lastnika o sprejemu za katero koli komponento, ki je vgrajena v zrakoplov ELA2 brez obrazca EASA 1, v skladu s točko 21.A.307(b)(2) Priloge I (del 21) k Uredbi (EU) št.
748/2012, vendar zajema obdobje, ki ni krajše od 36 mesecev; (iv) potrdilo o sprostitvi zrakoplova v uporabo in izjava lastnika o sprejemu za katero koli komponento, ki je vgrajena v zrakoplov brez obrazca EASA 1, v skladu s točko 21L.A.193(b)(2) Priloge Ib (del 21 Light) k Uredbi (EU) št.
748/2012, vendar zajema obdobje, ki ni krajše od 36 mesecev;“; (4)
v točki M.A.401 se točka (b) nadomesti z naslednjim: „(b) Za namene te priloge so ustrezni podatki za vzdrževanje kateri koli od naslednjih: (1) vsako veljavno zahtevo, postopek, standard ali informacija, ki jo je izdal pristojni organ ali agencija; (2) vsaka veljavna plovnostna zahteva; (3) veljavna navodila za stalno plovnost in druga navodila za vzdrževanje, ki jih je izdal nosilec certifikata tipa, nosilec dodatnega certifikata tipa, izdajatelj izjave o skladnosti projekta in katera koli druga organizacija, ki take podatke objavlja v skladu s Prilogo I (del 21) ali, kot je ustrezno, Prilogo Ib (del 21 Light) k Uredbi (EU) št.
748/2012; (4) za komponente, ki jih je za vgradnjo odobril nosilec odobritve projekta ali izdajatelj izjave o skladnosti projekta, veljavna navodila za vzdrževanje, ki jih objavijo proizvajalci komponent in so sprejemljiva za nosilca odobritve projekta ali izdajatelja izjave o skladnosti projekta; (5) vsi veljavni podatki, izdani v skladu s točko 145.A.45(d).“;
(5)
v točki M.A.501 se točka (a)(1) nadomesti z naslednjim: „(1) Komponente, ki so v zadovoljivem stanju, sproščene na obrazcu EASA 1 ali enakovrednem dokumentu in označene v skladu s poddelom Q Priloge I (del 21) ali, kot je ustrezno, Prilogo Ib (del 21 Light) k Uredbi (EU) št.
748/2012, če ni določeno drugače v točki 21.A.307 Priloge I (del 21) ali točki 21L.A.193 Priloge Ib (del 21 Light) k Uredbi (EU) št.
748/2012 ali tej prilogi (del M) ali Prilogi Vd (del CAO).“;
(6)
točka M.A.502 se spremeni: (i)
točka (a) se nadomesti z naslednjim: „(a) Vzdrževanje komponent, ki niso komponente iz točke (b)(2) do (6) točke 21.A.307 Priloge I (del 21) ali, če je ustrezno, točke (b)(2) do (6) točke 21L.A.193 Priloge Ib (del 21 Light) k Uredbi (EU) št.
748/2012, izvajajo vzdrževalne organizacije, odobrene v skladu s poddelom F te priloge ali Prilogo II (del 145) ali Prilogo Vd (del CAO), kot je ustrezno.“;
(ii) točka (d) se nadomesti z naslednjim: „(d) Vzdrževanje komponent iz točke (b)(2) točke 21.A.307 Priloge I (del 21) ali točke (b)(2) točke 21L.A.193 Priloge Ib (del 21 Light) k Uredbi (EU) št.
748/2012, kadar je komponenta nameščena v zrakoplov ali začasno odstranjena zaradi olajšanja dostopa, izvaja organizacija za vzdrževanje zrakoplovov, odobrena v skladu s poddelom F te priloge ali Prilogo II (del 145) ali Prilogo Vd (del CAO), kot je ustrezno, potrditveno osebje iz točke (b)(1) točke M.A.801 ali pilot - lastnik iz točke (b)(2) točke M.A.801.
Za vzdrževanje komponente, opravljeno v skladu s to točko, se ne izda obrazec EASA 1, zanj pa veljajo zahteve o sprostitvi zrakoplova v uporabo iz točke M.A.801.“